Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Jeruusalemma linnapea Barkat külastas vanalinnas Templimäge,
pahandades palestiinlasi,
kes peavad juutide tihenenud visiite
Iisraeli plaani osaks muuta kauast status quod.
Peaminister Netanyahu lubas jätkata ehitamist Jeruusalemmas,
vaatamata väidetele,
et asundused on vastuolus rahvusvahelise õigusega.
Iisraeli ja Poola presidendid avasid uue Juudi Elu Muuseumi,
mis räägib Poola õitsvast juudikogukonnast,
enne kui see 2. Maailmasõjas juutide surnuaiaks muutus.
Jeruusalemma linnapea Barkat külastas vanalinnas Templimäge,
pahandades palestiinlasi,
kes peavad juutide tihenenud visiite
Iisraeli plaani osaks muuta kauast status quod.
Visiit järgnes Palestiina peaministri visiidile al-Aqsa mošeesse.
PO presidendi Abbasi vanemabi süüdistas linnapea Barkati
Jeruusalemmas kihutustöö ja rahutuste põhjustamises.
Jeruusalemmas provotseerib too nn Jeruusalemma linnapea,
pooleldi okupeeritud linna meer.
Ta läks okupantide julgeoleku saatel moslemite, jeruusalemlaste
ja palestiinlaste ülimasse pühapaika.
Pinged kasvasid Jeruusalemmas,
kui nädala eest hukkusid beebi ja naine
ja veel 8 said vigastada rünnakus,
kus palestiinlane rammis trammipeatust.
Pinged rõhutavad süvenevaid lõhesid linna idaosas.
Iisrael kordab, et Jeruusalem on ja jääb
selle igaveseks, jagamatuks pealinnaks.
Linnapea Barkat külastas politseinike saatel Templimäge,
kus palestiinlased hõikusid al-Aqsa mošees "Allah on suur".
Marmor- ja kivikaunistustega plats,
mida moslemid tunnevad kui õilsat pühamut,
ja juudid kui Templimäge, on islami tähtsuselt kolmas pühapaik
ja juutide ülim pühapaik.
Seal asub 8. saj pärinev al-Aqsa mošee ja Kaljumošee,
kust prohvet Muhhamed moslemite arvates Taeva läks.
Pärast Knesseti hooaja avaistungit kogunes sise- ja keskkonnakomisjon
arutama politsei valmidust
tegeleda Ida-Jeruusalemma viimase aja vägivallaga.
Arutelul kõnelenud linnapea Barkat kirjeldas julgeolekuplaani ja ütles,
et vägivaldsuste jätkudes mingeid arutelusid ei peeta.
Tulises väitluses Iisraeli araablasest Knesseti liikme a-Sanaga
juurdepääsu teemal pühapaigale õhutas Mote Yoga Juudi Kodust
pingeid rõhutades moslemeid pühapaika vabastama.
Templimägi peab olema avatud nii juutidele kui moslemitele,
ja ka kristlastele.
Meie tempel seisis seal 1000 aastat enne mošee ehitamist,
ja seisab seal aastaid edasi pärast templi ehitamist.
Teil pole seal midagi otsida.
Templimägi on juutide ülim pühapaik, teile tähtsuselt vaevalt kolmas.
Te kummardate Mekka, mitte Jeruusalemma poole.
Te vabastate Templimäe, kasvõi regionaalse konflikti hinnaga.
Teid ei saa seal olema.
See on Iisraeli rahva templi koht. Te olete vägivaldsed.
Seal pole midagi juutidele. See on moslemipühapaik.
Kui seal pole juute, pole seal ka moslemeid.
Rahutused lahvatasid ka Ida-Jeruusalemma Silwani rajoonis,
kui sinna kolis septembris grupp juudi peresid
seoses suurima kinnisvaraostuga
peamiselt palestiinlaste asustatud rajoonis pärast 1986. a.
Peaminister Netanyahu lubas jätkata ehitamist Jeruusalemmas,
vaatamata vastuväidetele,
et asundused on vastuolus rahvusvahelise õigusega.
Ehitasime Jeruusalemmas ja jätkame ehitamist Jeruusalemmas.
Kuulsin väiteid, nagu ehitamine Jeruusalemma juudi rajoonides
lükkaks rahu kaugemale.
See pole mitte meie ehitamine Jeruusalemma juudi rajoonides,
mis rahu edasi lükkab, vaid seda teeb kuuldav kriitika.
Tuleb mõista, et et neis rajoonides elab enamik Jeruusalemma elanikke,
üle 300 000 elab Gilos, Ramotis,
Pisgat Zeevis, Har Homas.
Kas arvatakse, et pärast rahulepet nad enam ei ela seal?
Nii distantseerivad sellised reaalsust eiravad väited
palestiinlasi reaalsusest
ja julgustavad palestiinlaste valekinnitusi,
ning seega kaugendavad rahu.
Veel häirib mind,
et kui Abbas õhutab Jeruusalemmas juute mõrvama,
on rahvusvaheline kogukond vait, ja kui meie juudi rajoonides ehitame,
ja kõik teavad, et nad jäävad rahuleppega sinna,
hakkab rahvusvaheline kogukond vahutama.
Ma ei aktsepteeri seda topeltstandardit.
Iisraeli ja Poola presidendid avasid uue Juudi Elu Muuseumi,
mis räägib sajandeid õitsnud Poola juudikogukonnast,
enne kui see 2. Maailmasõjas juutide surnuaiaks muutus.
Poola, kelle pinnal Natsi-Saksamaa holokausti süngemaid akte toimetas,
on hakanud taastama sidet oma teise rolliga juutide ajaloos -
nad olid 1000 aastat koduks maailma suurimale juudikogukonnale.
On võimatu mõista ja täielikult kogeda Poola ajalugu,
tundmata Poola juutide ajalugu.
Seda mitte üksnes juutide kohalolu tõttu Poola aladel,
aga ka juudikogukonna tähtsuse tõttu mitmes Poola elu valdkonnas -
majanduses, kultuuris, teaduses.
Varssavi geto alal paiknev muuseum kaardistab ajalugu
esitledes juutide elu Poolas läbi sajandite,
alates rahuajast kuni pogrommideni.
Nad määratlesid oma julguse ja südamega ümber juudi vapruse.
Me ei suuda kunagi kujutleda Poolat õiglaselt ilma juutideta,
isegi kui nad Poolast eraldatud olid.
Raske ja võimatu on ka Poolat juutidest lahutada.
On võimatu kustutada nii rikast ja valusat ajalugu.
Poola Juutide Ajaloomuuseumi näituse täna avatav põhiosa
püüab erinevail viisidel kujutada juudi ajalugu Poolas.
See on rikaste ja vaeste, hassiidide ning nende vastaste,
haritlaste ja lihtinimeste elu.
See kujutab naabrite suhteid läbi rõõmsa ja traagilise ajaloo.
Modernistliku klaaskuubist muuseumihoone eest maksis Poola,
põhinäituse rahastasid aga peamiselt annetused,
paljud neist Poolast USAsse emigreerunud juudi ärimeestelt.
Poola sirutus oma juudi pärandi suunas
on vastuolus meeleoludega ülejäänud Euroopas,
kus juudid kogevad juudi rühmituste sõnul vaenulikkust
ja vahel ka vägivalda.
Mõnede juutide sõnul on nad Poolas teretulnumad
kui mujal Lääne-Euroopas.
Inimene jääb oma peidupaika või väljub sealt,
kui tunneb enda ümber empaatiat,
kui ta ei tunne end üksildasena,
kui ta tunneb inimlikku solidaarsust.
Neil sõnadel on sellel maal eriline kõla.
Aitäh vaatamast!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri
israelnews@tv7.fi